बंदर को पेट्रोल पीने की लत | Webdunia Hindi
पुनः संशोधित	शनिवार, 11 नवंबर 2017 (17:30 IST)
चंडीगढ़। आपने नशा करने वाले जानवरों के बारे में सुना होगा। नशे में बहकने वाले जानवरों के बारे में सुना पढ़ा होगा लेकिन यह नहीं सुना होगा कि किसी बंदर को पेट्रोल पीने की आदत पड़ गई है।
हरियाणा के पानीपत में एक ऐसा बंदर है जोकि पेट्रोल पीने का आदी हो गया लगता है और इसे पानीपत के एक बाजार में इन दिनों एक खास तौर पर देखा जा रहा है। इसकी खासियत है कि यह बंदर वहां के कुछ व्यस्त बाजारों में खड़ी मोटर साइकलों के पेट्रोल पाइप अपने दांतो से काट देता है। इसके बाद बाइक का सारा पेट्रोल पी जाता है।
पानीपत के इंसार बाजार का यह बंदर ना किसी दुकान से सामान चुराता है ना खाने पीने के सामान पर झपटता है। यह बंदर तो बस वहां किसी भी बाइक के आकर खड़े होने का इंतजार करता है ताकि उसके पेट्रोल पर हाथ मार सके।
इस बंदर की लोकप्रियता अब महज पानीपत और हरियाणा तक नहीं बल्‍कि धीरे-धीरे धीरे पूरे देश में फैल रही है। इसकी वजह है इसका सोशल मीडिया पर चर्चित होना। कई भुक्त भोगियों ने इसकी तस्वीर अपने सोशल मीडिया अकाउंटस पर शेयर की है, जिसके चलते अब यह काफी जाना पहचाना बन चुका है।
लोगों ने बताया कि जब भी कोई बाइक बाजार में आकर खड़ी होती है ये बंदर चुपचाप वहां आकर बैठ जाता है और मौका लगते ही पेट्रोल पाइप को दांत से काट कर उसका पेट्रोल पी जाता है। कई बार भगाने के बाद भी बंदर ने अपनी ना आदत छोड़ी है ना अपना इलाका।
दिल्ली में बंदरों की समस्या अकल्पनीय स्तर तक पहुंची
इस तरह सुलझा बंदर की सेल्फी से होने वाली कमाई का मामला...
रेस्तरां जहां खाना परोसता है एक बंदर
इंसार बाजार
पेट्रोल पीने का आदी
Addicted To Drink Petrol